**Biedrība „Latvijas petanka sporta Federācija”**

vienotais reģ. Nr.40008143066

**Biedru ārkārtas kopsapulces protokols**

**2020. gada 21. jūnijā**

sapulces sākums plkst. 10.00

Sapulce notiek klātienē

Biedru kopsapulci sasaukusi biedrības „Latvijas petanka sporta Federācija” (turpmāk – LPSF) valde (2020.gada 2. jūnija valdes sēdē). Statūtos noteiktā kārtībā, par to paziņojot visiem LPSF biedriem ar 03.06.2020 vēstuli Nr. 3/2020.

LPSF biedru kopsapulci atklāj LPSF prezidents Juris Silovs, kurš paziņo klātesošajiem biedriem, ka uz 21.06.2020. LPSF ir 8 balsstiesīgi biedri, kopsapulcē piedalās 7 biedri:

* Sporta klubs “Upesciems”- Alvis Zīriņš,
* “Rīgas Petanka”- Aividss Švarcs,
* biedrība „Sporta klubs „Boule”- Ieviņa Dzenīte,
* Ventspils kērlinga klubs- Inga Apmane,
* JRFPC (jauniešu regbija, futbola un petankas klubs) UPESCIEMA WARRIORS-Edgars Silovs,
* Biedrība “Sporta klubs “Petanks Ērģeme”- Imants Zvirbulis,
* Biedrība “Interešu klubs “Doks”- Arta Miķelēna.

Sapulcē piedalās arī LPSF valdes locekļi Ivars Dzenītis, Aida Pētersone. LPSF Ģenerālsekretārs Kristaps Stepiņs. Denijs Kuzma, Eva Martinsone, Andis Paļeļunas.

Juris Silovs konstatē, ka LPSF biedru kopsapulce ir lemttiesīga un var uzsākt darbu.

Atbilstoši LPSF Statūtiem, kopsapulci vada LPSF prezidents Juris Silovs. Biedru kopsapulce, pēc J. Silova ierosinājuma, vienbalsīgi („par”- 7, „pret”-0, „atturas”- 0) nolemj par protokolistu ievēlēt Kristapu Stepiņu, vienbalsīgi balsu skaitīšanu uzticēt Aividam Švarcam („par”- 7, „pret” -0, „atturas”- 0)

Biedru kopsapulces sākotnējā darba kārtība:

1. Jaunu valdes locekļu pārvēlēšana – Juris Silovs;
2. LPSF 2020. gada budžeta grozījumi – Juris Silovs;
3. Latvijas sieviešu izlases dalība 2022. gada Eiropas čempionātā un Latvijas klubu kausa uzvarētāju dalība 2021. gada Klubu Eirokausā – Ivars Dzenītis;
4. LPSF 2020. gada nolikuma grozījumi (ja nepieciešami).

Biedri vienbalsīgi („par”- 7, „pret”-0, „atturas”- 0) izmaina un apstiprina Biedru kopsapulces darba kārtību:

1. LPSF valdes locekļu vēlēšanas
2. Valdes sēdes lēmums par 2019. gada klubu kausa izcīņas uzvarētājiem un 2020. gada sieviešu trijnieku atlases uzvarētājām
3. LČ 2020. gada nolikums
4. Izlases veidošanas nolikums
5. Licencēšanas noteikumi
6. Klubu kausa izcīņas nolikums
7. LPSF 2020. gada kalendārs
8. LPSF 2020. gada budžets

**Kopsapulces norise:**

**1.**

**Biedru kopsapulces balsojums:**

**1.1. Balsojums par LPSF valdes locekli ievēlēt Denu Neilandu.**

Balsojums - „par”- 4, „pret”-0, „atturas”- 0.

**1.2. Balsojums par LPSF valdes locekli ievēlēt Andri Padrevicu.**

Balsojums - „par”- 4, „pret”-0, „atturas”- 0.

**1.3. Balsojums par LPSF valdes locekli ievēlēt Deniju Kuzma.**

Balsojums - „par”- 1, „pret”-0, „atturas”- 0.

**1.4. Balsojums par LPSF valdes locekli ievēlēt Kristapu Stepiņu.**

Balsojums - „par”- 2, „pret”-0, „atturas”- 0.

**1.5. Balsojums par LPSF valdes locekli ievēlēt Juri Silovu.**

Balsojums - „par”- 7, „pret”-0, „atturas”- 0.

**1.6. Balsojums par LPSF valdes locekli ievēlēt Ivaru Dzenīti.**

Balsojums - „par”- 3, „pret”-0, „atturas”- 0.

**Biedru kopsapulces lēmums:**

**Par LPSF valdes locekļiem ievēlēt Juri Silovu, Denu Neilandu un Andri Padrevicu.**

**2.**

Biedri apskata valdes sēdes lēmumu par izlasēm.

**Biedru kopsapulces balsojums:**

**2.1. Uz 2022. gada EČ nesūtīt 2020. gada sieviešu trijnieku atlases uzvarētājas.**

Balsojums - „par”- 4, „pret”-0, „atturas”- 3.

**2.2. Uz 2021. gada Eiropas klubu kausa izcīņu nesūtīt 2019. gada klubu kausa izcīņas uzvarētājas.**

Balsojums - „par”- 4, „pret”-0, „atturas”- 3.

**Biedru kopsapulces lēmums:**

**Nesūtīt augstāk minētos uzvarētājus uz Eiropas čempionātu un Eiropas klubu kausu, bet atbalstīt šīs komandas kādā starptautiskā turnīrā.**

**3.**

Aividss Švarcs piedāvā atcelt to, ka komandas drīkst veidot tikai klubu robežās, cerot atrisināt situāciju par to, ka spēlētāji bieži maina klubus. Citi biedri iebilst, skaidrojot, ka pie šādas situācijas tiks pazaudēta klubu jēga un klubiem ir jāattīstās sava kluba ietvaros. Juris Silovs piedāvā dubultspēles rīkot vienā posmā, nevis divos, kā bija paredzēts iepriekš.

**Biedru kopsapulces balsojums:**

**3.1. Grozīt LČ 2020. gada nolikuma punktu 1.4.1.**

Balsojums - „par”- 2, „pret”-3, „atturas”- 2.

Atkārtots balsojums - „par”- 3, „pret”-3, „atturas”- 1.

**3.2. No LČ 2020. gada nolikuma izņemt punktu 5.2.2 un tā apakšpunktus.**

Balsojums - „par”- 6, „pret”-0, „atturas”- 1.

**Biedru kopsapulces lēmums:**

**LČ 2020. gada dubultspēles norisināsies vienā posmā.**

**4.**

Juris Silovs piedāvā izmantot izveidojušos situāciju (2020. gadā atcelti visi EČ un PČ) un izmainīt nolikumu, ka Latvijas čempioni pārstāv Latvijas izlasi attiecīgajā disciplīnā. Imants Zvirbulis piedāvā veidot atsevišķu turnīru, kurā piedalītos ranga līderi ar sevis izveidotu trijnieku komandu. Pēc balsojuma par Izlases veidošanas nolikumu, Imants Zvirbulis piedāvā atgriezties pie balsojuma par klubu robežām, jo ir mainījis savas domas pēc tā, ka biedri pieņēmuši Izlases veidošanas nolikumā izmaiņas.

**Biedru kopsapulces balsojums:**

**4.1. Izlases veidošanas nolikuma punktā 2.1. izmainīt, ka Latvijas izlasi EČ un PČ pārstāv iepriekšējā gada Latvijas čempionāta uzvarētāji, izņemot jauniešus un juniorus.**

Balsojums - „par”- 7, „pret”-0, „atturas”- 0.

**4.2. Izlases veidošanai rīkot atsevišķu turnīru.**

Balsojums - „par”- 2, „pret”-1, „atturas”- 4.

**4.3. Atgriezties pie balsojuma 3.1.**

Balsojums - „par”- 4, „pret”-0, „atturas”- 3.

**Biedru kopsapulces lēmums:**

**Izmainīt izlases veidošanas nolikumu, kur Latvijas čempioni pārstāv Latvijas izlasi nākamā gada EČ vai PČ.**

**5.**

Kristaps Stepiņš piedāvā izņemt vienreizējo licenci no licencēšanas noteikumiem. SK Petanks Ērģeme nepiedalās balsojumā.

**Biedru kopsapulces balsojums:**

**5.1. Izņemt no licencēšanas noteikumiem “vienreizējo licenci”**

Balsojums - „par”- 6, „pret”-0, „atturas”- 0.

**Biedru kopsapulces lēmums:**

**No LPSF Licencēšanas noteikumiem izņemt “vienreizējo licenci”**

**6.**

Kristaps Stepiņš piedāvā veikt izmaiņas klubu kausa nolikumā- izņemt no tā konkrētus datumus un personifikācijas. Kristaps Stepiņš vienlaicīgi piedāvā izņemt punktu no nolikuma, kurš neatļauj spēlētājiem, mainot klubu pēc sezonas sākuma, spēlēt jaunajā klubā klubu kausa izcīņā. Inga Apmane piedāvā noteikt 1. augustu, kā pēdējo datumu līdz kuram mainot klubu vēl tiks atļauts spēlēt klubu kausa izcīņā jaunā kluba sastāvā. Juris Silovs ieminās, ka atļaujot spēlēt jaunā kluba sastāvā, tas palielinot iespēju, ka spēlētāji arvien biežāk mainīs klubus.

**Biedru kopsapulces balsojums:**

**6.1. No klubu kausa izcīņas nolikuma punkta 4.2. izņemt teikumu “Ja spēlētāji tekošajā gadā Latvijas čempionātā ir startējuši viena kluba sastāvā, Latvijas kausa izcīņā nevar spēlēt cita kluba komandā.”**

Balsojums - „par”- 1, „pret”-6, „atturas”- 0.

**6.2. Papildināt klubu kausa izcīņas nolikuma punktu 4.2. teikumu “Ja spēlētāji tekošajā gadā Latvijas čempionātā ir startējuši viena kluba sastāvā, Latvijas kausa izcīņā drīkst spēlēt jaunā kluba sastāvā, ja klubu maiņa notikusi līdz 1. augustam”**

Balsojums - „par”- 3, „pret”-3, „atturas”- 1.

Atkārtots balsojums - „par”- 3, „pret”-1, „atturas”- 3.

**6.3. Neveikt izmaiņas klubu kausa izcīņas punktā 4.2.**

Balsojums - „par”- 3, „pret”-2, „atturas”- 2.

Atkārtots balsojums - „par”- 4, „pret”-0, „atturas”- 3.

**6.4. Apstiprināt klubu kausa izcīņas nolikumu, no tā izņemot datumus un personifikācijas.**

Balsojums - „par”- 7, „pret”-0, „atturas”- 0.

**Biedru kopsapulces lēmums:**

**Apstiprināt klubu kausa izcīņas nolikumu, nemainot punktu 4.2.**

**7.**

Juris Silovs paziņo, ka Rīgas dome ir izsludinājusi jaunu konkursu Rīgas atklātajam čempionātam. Juris Silovs piedāvā datumu 10. oktobri. Kristaps Stepiņš uzņemas turnīra organizatoriskas lietas. Juris Silovs ziņo, ka vēlāk paziņos konkrētus datumus treneru kursiem.

**Biedru kopsapulces balsojums:**

**7.1. Rīkot Rīgas atklāto čempionātu petankā 10. oktrobrī Lucavsalā.**

Balsojums - „par”- 7, „pret”-0, „atturas”- 0.

**Biedru kopsapulces lēmums:**

**Rīkot Rīgas atklāto čempionātu petankā 10. oktrobrī Lucavsalā.**

**8.**

Juris Silovs jau iepriekš bija izsūtījis budžeta projektu. Posma organizēšana tiek palielināta līdz 100 eiro, līdz ar jaunām prasībām posma organizēšanai. Tiek piešķirts finansējums 1000 eiro gan 2019. gada klubu kausa izcīņas uzvarētājiem, gan 2020. gada sieviešu trijnieku atlases uzvarētājiem. Juris Silovs piedāvā sniegt atbalstu vietējiem, starptautiskajiem turnīriem. Kristaps Stepiņš pie esošajiem Warriors Cup un Ventspils Cup, piedāvā pievienot Lapmežciema kausu. Ieviņa Dzenīte piedāvā pievienot Baltic cup. Edgars Silovs piedāvā pievienot Rudens MIX. Biedri izlemj sadalīt budžeta pozīcijas esošos līdzekļus proporcionāli dienu skaitam un turnīra ilgumam. Inga Apmane piedāvā atbalstīt arī jauniešus, rīkojot turnīrus vai treniņnometnes.

**Biedru kopsapulces balsojums:**

**8.1. Apstiprināt LPSF 2020. gada budžetu.**

Balsojums - „par”- 7, „pret”-0, „atturas”- 0.

**Biedru kopsapulces lēmums:**

**Apstiprināt LPSF 2020. gada budžetu.**